প্রথম কথা হলো, নজরুল ইসলাম ইবরাহীম খাঁর ঐ চিঠিটা পান ১৯২৫ সালে। তার চিঠি পাবার তিন বছর আগেই, ১৯২২ সালে প্রকাশিত হয় নজরুলের সেই ভুবন কাঁপানো কবিতা-‘বিদ্রোহী’। ‘বিদ্রোহী’ প্রকাশের পরপরই পাঠকদের মধ্যে যে কী পরিমাণ সাড়া পড়ে গিয়েছিলো, বোধ করি সে কথা কারুরই অজানা নেই। একটি কবিতার জন্য যখন পাঠকদের মধ্যেই বিরাজ করে টান টান উত্তেজনা, তখন সেই কবিতা রচয়িতার মধ্যে কী পরিমাণ এবং কতটা আবেগ-উত্তেজনা বেড়ে যেতে পারে-সেটা কল্পনাতীত ব্যাপার।